ОБЯСНИТЕЛНА ЗАПИСКА

ОБЕКТ:                         
Рехабилитация и реконструкция на общинскА ПЪТНА МРЕЖА В ОБЩИНА МЪГЛИЖ
ПОДОБЕКТ:
КАНАЛНА МРЕЖА ЗА ИНТЕРНЕТ И ТV РАЗПРОСТРАНИТЕЛИ
ЧАСТ: 
ТЕЛЕКОМУНИКАЦИИ

 ФАЗА:
            Технически  проект
І. ОБЩА ЧАСТ

Настоящият проект се основава на базата на пътната разработка и техническото задание  за проектиране.. Същият е разработен в съответствие с действащите нормативни документи както следва:

· Наредба №3/09.06-2004г

· Наредба №8 –за правила и норми за разполагане на технически проводи в населени места от 28.07.1999г.

· Наредба №2  - за минималните изисквания за здравословни и безопасни условия на труд при извършване на СМР от 22.03.2004г.

· Наредба №3 за минималните изисквания за безопасност и опазване на здравето на работниците при използване на лични предпазни средства на работното място от 19.04.2001г.
· Наредба №3 за инструктажа на работниците и служителите по безопасност, хигиена на труда и противопожарна охрана от 14.05.1996г.

· Наредба №4 за знаците и сигналите за безопасност и противопожарна охрана от 02.08.1995г.

· Наредба №7 за минималните изисквания за здравословни и безопасни условия на труд  на работните места при използване на работното оборудване от 23.09.1999г.

ІІ. ТЕХНИЧЕСКО ОПИСАНИЕ


Настоящият проект третира изграждането на канална мрежа за Интернет и ТV разпространители. За целта ще бъде изградена канална мрежа състояща се от два броя HDPE тръби Ф110мм положени в изкоп 0,8/0,4м и монтажни шахти с един капак. Преминаването през уличните платна ще се осъществи като HDPE тръбите се положат в бетонов кожух. Изкопът, в който ще се положат тръбите ще бъде 1,3/0,6м. Трасирането на каналната мрежа да се извърши  в присъствието на интернет разпространителите. Направата на изкопа в обсега на съществуващи подземни комуникации да се извърши ръчно. Капаците на шахтите да се изпълнят от полимербетон. След втвърдяване на бетона при пресичане на уличните платна може да започне изпълнението на пътните работи.
ІІІ. БЕЗОПАСНОСТ, ХИГИЕНА НА ТРУДА И ПРОТИВОПОЖАРНА
 ОХРАНА


За да се построи обекта в предвидения срок до голяма степен зависи от правилната организация на строително-монтажните работи във всички звена.


За целта въз основа на документацията да се изготви линеен график. Необходимо е същият да се съгласува със строителството на пътната част.


Ръководителя на изпълнението на проекта трябва да запознае работниците  с настоящия проект. При изпълнение на изкопните и монтажни работи се забранява присъствието на  странични лица. Тъй като изкопните и монтажни работи се изпълняват в района на уличните платна и има опасност от движещи се МПС е задължително ползването на заграждения и предупредителни знаци съгласно Правилника за движение.

Всички строително-монтажни работи се извършват на открито при атмосферни условия.


В процеса на изпълнение на проекта са възможни следните опасности:


- падане в незарит изкоп


- засягане на съседен кабел под напрежение по време на работа


- допир до части, които нормално не са под напрежение


С оглед неутрализиране на споменатите опасности е необходимо подходящо сигнализиране с инвентарни и пътни знаци, ограждане на изкопите и подходящо маркиращо осветление.


На работа се допускат само успешно положилите изпит по ПТБ, след като бъдат подробно инструктирани и им бъдат осигурени условия за безопасна работа.

Необходимо е спазване изискванията на правилник за техническа безопасност на труда, Противопожарни строително-технически норми, Инструкция за пожарна безопасност в строителството.


В зависимост от конкретните условия ръководния състав на обекта трябва да предвиди в отделни инструкции и възможни допълнителни мероприятия за повишаване безопасността на труда при извършване на предвидените работи.

ІV. ВЪЗДЕЙСТВИЕ НА ПРОЕКТА ВЪРХУ ОКОЛНАТА СРЕДА


А. Цел и необходимост на проекта 

Проектът е реализиран съгласно техническото задание на Възложителя. Целта е да се осигури възможност за изтегляне на кабелите за Интернет и ТV разпространителите.

Б. Местонахождение на обекта  

Обектът се намира на територията на община Мъглиж.

В. Характеристика на обекта 


Целта на настоящия проект е да се премахне въздушното окачване на кабелите за Интернет и ТV разпространителите и се осигури защита на същите от механични повреди.


Г. Етапи на реализация

Проектът ще бъде реализиран по график на Строителя, утвърден от Възложителя, като етап от общия проект на обекта.
V. СМЕТНА ЧАСТ


Направените количествени сметки служат за съставяне на оферти за участие в търгове, за поръчка и доставка на съответните материали, съставяне на отчетни документи, за актуване и предаване на обекта.

VІ. ЗАКЛЮЧЕНИЕ


Техническият ръководител трябва да разучи настоящата документация и чертежите към нея, като при затруднение незабавно да потърси съдействие от Надзора и Проектанта. Всички изменения по време на строителството да бъдат вписвани в заповедната книга и отразени в екзекутивните чертежи.

